Előterjesztés száma **198/2022.**

**ELŐTERJESZTÉS**

a Képviselő-testület

**2022. szeptember 29. napján tartandó ülésére**

|  |  |
| --- | --- |
| **Előterjesztés tárgya:** | **Fót Fejlődéséért Közalapítvány Alapító Okiratának módosítása, a Kuratórium és az Ellenőrző Bizottság tagjainak megválasztása** |
| **Előterjesztő:** | dr. Vass György polgármester |  |
| **Törvényességért felelős:** | dr. Mihályi Zsolt Apor jegyző |  |
| **Készítette:** | dr. Dudás Melinda jogtanácsosDóráné dr. Kuzmann Katinkaaljegyző |  |
| **Szakmai szempontból ellenőrizte:** | dr. Mihályi Zsolt Apor jegyző |  |
| **Pénzügyi, gazdasági szempontból ellenőrizte:** | dr. Kanti Gábor gazdasági osztályvezető |  |
| **Jogi, törvényességi szempontból ellenőrizte:** | Katonáné dr. Ulrich Zsuzsanna szabályozási referens |  |
| **Tárgyalja:** | PJGB |
| **Egyeztetve, tájékoztatva:** | - |
| **Javasolt meghívott:** |  |
| **A határozati javaslat elfogadásához szükséges szavazattöbbség:** | 1. egyszerű szavazattöbbség
2. minősített szavazattöbbség
 |
| **Az előterjesztés zárt kezelését kérjük** | 1. igen
2. nem
 |

### Tisztelt Képviselő-testület!

1. **I. Előzmények:**

A Képviselő-testület 2022. február 24-i ülésén döntött a Fót Fejlődéséért Közalapítvány Ellenőrző Bizottság új tagjainak megválasztásáról, és ezzel összefüggésben az Alapító Okirat módosításáról.

2022. szeptember 24-én a Közalapítvány kuratóriumi és ellenőrző bizottsági tagjainak megbízatása lejár, így a tagok személyéről mindenképpen dönteni szükséges.

Már a februári döntés előkészítése során felmerült, hogy a 7 főből álló kuratórium túlzottan nagy létszámú, ezért működése nem olyan hatékony.

*A Ptk. a következőképpen rendelkezik:*

*3:397. § [A kuratórium]*

*(1) A kuratórium az alapítvány ügyvezető szerve. A kuratórium tagjai az alapítvány vezető tisztségviselői.*

***(2) A kuratórium három természetes személyből áll, akik közül legalább kettőnek állandó belföldi lakóhellyel kell rendelkeznie.***

*(3) Az alapítvány kedvezményezettje és annak közeli hozzátartozója nem lehet a kuratórium tagja. Az alapító okirat eltérő rendelkezése semmis.*

*(4) Az alapító és közeli hozzátartozói nem lehetnek többségben a kuratóriumban. Az alapító okirat eltérő rendelkezése semmis.*

*(5) Az alapító az alapítvány egyszemélyes ügyvezető szervéül kurátort nevezhet. A kurátorra a kuratóriumra vonatkozó szabályokat megfelelően alkalmazni kell.*

*3:398. § [A kuratóriumi tagsággal kapcsolatos előírások]*

*(1) A kuratóriumi tagokat határozott vagy határozatlan időre lehet kijelölni vagy megválasztani.*

*(2) A kuratórium tagját megbízatásának lejárta előtt az alapítványi cél megvalósításának közvetlen veszélyeztetése esetén az alapítói jogok gyakorlója hívhatja vissza.*

*3:399. § [A kuratórium működése]*

*(1) Ha az alapító nem tartja fenn magának a kuratórium elnöke kijelölésének jogát és nem ruházta át ezt a jogot más, alapítványi tisztséget betöltő személyre vagy más alapítványi szervre, a kuratórium tagjai maguk közül választanak elnököt.*

*(2) A kuratórium évente legalább egyszer ülést tart, amelyet az elnök hív össze. Az alapító okirat ennél ritkább ülésezést előíró rendelkezése semmis.*

*(3) Bármely kuratóriumi tag kérheti kuratóriumi ülés összehívását a cél és az ok megjelölésével. Ilyen kérelem esetén a kuratórium elnöke köteles a kérelem beérkezésétől számított nyolc napon belül intézkedni az ülés összehívásáról. Ha ennek a kötelezettségének a kuratórium elnöke nem tesz eleget, a kuratórium ülését a kérelmet előterjesztő tag is összehívhatja.*

***3:400. § [A felügyelőbizottság]***

*(1) Ha az alapítványnál felügyelőbizottság működik, a tevékenységét az alapító részére végzi, tevékenységéről évente az alapítói jogok gyakorlójának számol be.*

*(2) A felügyelőbizottság tagjaira a kuratórium tagjaira vonatkozó kizáró és összeférhetetlenségi szabályokat alkalmazni kell.*

*3:401. § [Egyéb alapítványi szervek]*

*Az alapítványnál létesített egyéb alapítványi szervek nem csorbíthatják a kuratórium, a felügyelőbizottság és a könyvvizsgáló jogait.*

**II. A döntéshez szükséges információk, tájékoztatások:**

Az Alapító Okirat módosítására az alábbi javaslatokat tesszük:

1./ A kuratórium kerüljön átszervezésre, a hét tag helyett csak 3 tagból álljon a jogszabályi előírásoknak megfelelően.

2./ A hatályos jogszabályoknak való megfelelést is át kell vezetni.

3./ Az Alapító Okirat rendelkezéseit átláthatóbban tagoljuk.

4./ Az Ellenőrző bizottságot nevezzük át Felügyelő Bizottságra.

Közalapítvány Alapító okiratában foglalt céljai a következőek:

1. *az alapítvány támogatja a városi művelődési, oktatási és kulturális tevékenységet és a hagyományok őrzésével kapcsolatos tevékenységet,*
2. *közreműködik az önkormányzati tulajdonú műemlékek és műemlék jellegű épületek helyreállításában, állaguk megóvásában, új alkotások megvalósításában,*
3. *támogatja a várós tömegsportját, élsportját és egész sportéletet, beleértve a turizmust is,*
4. *közreműködik a helyi egészségügyi ellátás javításában,*
5. *támogatja és szorga1mazza a város közbiztonságát elősegít és megszilárdító kezdeményezéseket,*
6. *támogatja a város infrastrukturális fejlesztését,*
7. *támogatja a kiemelkedően tehetséges, helybéli lakosú, továbbtanulni szándékozó, illetve nappali tagozatos, felsőfokú tanulmányokat folytató fiatalokat; közreműködik a helyi művészeti é1et kialakításában és fejlesztésében,*
8. *támogatja és szorgalmazza a környezetvédelem érdekében történő kezdeményezéseket,*

*A Polgári Törvénykönyvről szóló 2013. évi V. törvény 3:393.§ -a szerint: „Semmis az alapító okiratban az alapítvány céljának módosítása, kivéve, ha az alapítvány a célját megvalósította, vagy a cél elérése lehetetlenné vált, és az új cél megvalósítására az alapítvány elegendő vagyonnal rendelkezik.”*

A törvényi rendelkezésnek megfelelően a Közalapítvány céljainak módosítására nem tettünk javaslatot, Közhasznú tevékenyégeit foglaltuk táblázatba a vonatkozó jogszabályhelyek megjelölésével, továbbá kiegészítettük az alábbi alpontokkal:

*„Az alapítvány közhasznú szolgáltatásaiból az alapítványi céloknak megfelelően bárki részesülhet.*

*Az alapítvány a működésének, szolgáltatásainak, azok igénybevételi módjának nyilvánosságát a www.fot.hu internetes honlapon biztosítja. Az éves beszámolót és a közhasznúsági mellékletet minden év május 31. napjáig a www.fot.hu internetes honlapján közzéteszi. [Ectv. 37. § (3) bekezdés d.) pontja].”*

Fentiek alapján az alábbi határozati javaslatot terjesztem a Tisztelt Képviselő-testület elé:

**III. Határozati javaslat:**

 **…/2022.(IX. 29.) KT-határozat**

1./ Fót Város Önkormányzat Képviselő-testülete a határozat 1. számú melléklete szerinti tartalommal módosítja a Fót Fejlődéséért Közalapítvány Alapító Okiratát.

2./ Fót Város Önkormányzat Képviselő-testülete a Fót Fejlődéséért Közalapítvány kuratórium elnöki tisztére … -t jelöli ki, a kuratórium tagjainak ………-t és …….-t jelöli ki határozott, öt éves időtartamra 2027. szeptember 29-ig.

3./ Fót Város Önkormányzat Képviselő-testülete a Fót Fejlődéséért Közalapítvány felügyelő bizottsági tagjainak ismételten …..… -t ,………-t és …….-t jelöli ki, határozott, öt éves időtartamra 2027. szeptember 29-ig.

4./Fót Város Önkormányzat Képviselő-testülete felkéri a polgármestert, hogy intézkedjen a Fót Fejlődéséért Közalapítvány Alapító Okiratának módosítása miatti változásbejegyzési eljárás megindításáról.

**Felelős:** 1-4./ pont: polgármester

**Határidő:** 1-3./pont: azonnal; 4./ pont: 30 nap

***Jogszabályi hivatkozás:***

* *Az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény*
* *2013.**évi V. törvény a Polgári Törvénykönyvről*
* *2006. évi LCV. törvény*

***Az előterjesztés melléklete:***

* 1. számú melléklet: Alapító Okirat Módosítása
* 2. számú melléklet: Változásokkal egységes szerkezetbe foglalt Alapító Okirat
* 3. számú melléklet: Tisztségelfogadó nyilatkozatok